Ρολό κιμά γεμιστό με λαχανικά και τσιπς πατάτας σπιτικά
Δύο συνταγές σε μία: Ρολό από μοσχαρίσιο κιμά γεμιστό με λαχανικά και σπιτικά τσιπς πατάτας.
700 γρ. κιμάς μοσχαρίσιος , 1/2 μάτσο μαϊντανός, ψιλοκομμένος , 1 ξερό κρεμμύδι, τριμμένο , 150 γρ. φρυγανιά, τριμμένη , 1 αυγό , 80 ml ελαιόλαδο , αλάτι, φρεσκοτριμμένο πιπέρι, 1 κολοκυθάκι, σε λεπτά μπαστουνάκια , 2 καρότα, σε λεπτές φέτες , 10 ντοματίνια, ολόκληρα , 3 φρέσκα κρεμμυδάκια, ψιλοκομμένα , 1 κουτ. γλυκού πάπρικα καπνιστή , 40 ml ελαιόλαδο , αλάτι, φρεσκοτριμμένο πιπέρι, 1 κουτ. γλυκού μέλι , 1 κουτ. γλυκού μουστάρδα απαλή , 1 κουτ. γλυκού πάπρικα καπνιστή , 1 κουτ. σούπας ελαιόλαδο
Για να φτιάξουμε το ρολό κιμά γεμιστό με λαχανικά, σε μπολ ρίχνουμε όλα τα υλικά για τον κιμά, προσθέτουμε 3 κουτ. σούπας κρύο νερό και ζυμώνουμε μέχρι να σχηματιστεί ένα αφράτο μείγμα. Καλύπτουμε με μεμβράνη και αφήνουμε στην κατάψυξη για 10 λεπτά, μέχρι να σφίξει.Σε ένα τηγάνι ζεσταίνουμε το λάδι σε δυνατή φωτιά και σοτάρουμε τα λαχανικά για 4-5 λεπτά, μέχρι να ροδίσουν και να εξατμιστούν τα υγρά τους. Αποσύρουμε, αλατοπιπερώνουμε, ρίχνουμε την πάπρικα, ανακατεύουμε απαλά και αφήνουμε να κρυώσει.Προθερμαίνουμε τον φούρνο στους 200°C και λαδώνουμε ένα μέτριο ταψί.Απλώνουμε μια λαδόκολλα σε μια λεία επιφάνεια και ρίχνουμε το μείγμα του κιμά. Το ανοίγουμε με τα χέρια μας σε παραλληλόγραμμο πάχους 2 εκ. και στο κέντρο του, κατά μήκος της μακριάς πλευράς, ρίχνουμε ομοιόμορφα τη γέμιση. Πλάθουμε σε ρολό, εγκλωβίζοντας τη γέμιση.Ανακατεύουμε τα υλικά για το άλειμμα και με ένα πινέλο αλείφουμε το ρολό. Βάζουμε προσεκτικά στο ταψί και ψήνουμε για 30-35 λεπτά, μέχρι να ροδίσει καλά.Αφήνουμε να κρυώσει, κόβουμε σε φέτες και μεταφέρουμε όσο θέλουμε σε μπολ. Συνοδεύουμε το ρολό κιμά γεμιστό με λαχανικά με τραγανά, φρέσκα λαχανικά και τα απίθανα σπιτικά πατατάκια.
Λαχανικά,Μοσχαρίσιος κιμάς,Πατάτες